stanford-oval/wikipedia huggingface dataset:
Dell
Tuotteet

Dell tuotekehittää, valmistaa ja markkinoi muun muassa tietokoneita, näyttöjä, palvelimia, tiedontallennusvälineitä, tiedonsuojausratkaisuja sekä oheislaitteita sekä niihin liittyviä palveluja, kuten turvallisuus- ja pilvipalveluita.
Vuonna 2021 noin 60 prosenttia sen liikevaihdosta tuli henkilökohtaisista tietokoneista.
Elokuussa 2023 Dell esitteli Dell Generative AI Solutions -tuoteryhmän, jonka avulla yritykset voivat kehittää kielimalleja ja muita generatiivisen tekoälyn sovelluksia. Sovelluksissa hyödynnetään Nvidian Tensor Core GPU -laskentateknologiaa.
Yritysvastuu

Dell Technologies on tehnyt perusteellisen ESG-vastuullisuusohjelman. Se vaatii tuottajiltaan asioimista vain sertifioitujen kaivosten kanssa, voidakseen varmistaa Dellin käyttämien mineraalien vastuullisuuden. Yhtiön tavoitteena on kerätä vuoteen 2030 mennessä kaikki koneissa käytetyt materiaalit. Dell kehittää myös ratkaisuja, joilla kaupungit voivat vähentää liikenteen päästöjä ja pienentää rakennusten energiankulutusta. Dell Technologiesin vastuullisuusjohtaja Louise Koch valittiin vuosina 2016 ja 2019 maailman sadan vaikutusvaltaisimman yritysvastuujohtajan joukkoon.
Kirjallisuutta

James Kaplan & Michael Dell: Play Nice But Win, 2021
Aiheesta muualla

Wikimedia Commonsissa on kuvia tai muita tiedostoja aiheesta .
Dellin kansainväliset sivut
Dellin suomalaiset sivut
Dell Inspiron E1405 vuodelta 2010
Yhtiön päämaja sijaitsee Round Rockissa
Deduktiivinen päättely

Deduktiivinen päättely eli validi päättely on päättelytapa, jossa tosista premisseistä seuraa välttämättä tosi johtopäätös. Toisinaan deduktiivinen päättely määritellään esittämällä, että päättely etenee johtamalla yleistyksestä yksittäistapausta koskeva johtopäätös. Sana 'deduktio' tulee latinankielen sanasta deduco, joka tarkoittaa "esiin johtaa". Nimensä mukaisesti deduktiivinen päättely ei anna uutta tietoa, vaan "johtaa esiin" oletuksen, joka sisältyy annettuihin premisseihin. Tällä tarkoitetaan sitä, että deduktiivinen päättely on päättelyä tunnetuista tapauksista toisiin tunnettuihin tapauksiin.
Esimerkki 1
Kaikki ihmiset ovat kuolevaisia (Premissi 1)
Sokrates  on ihminen             (Premissi 2)
Sokrates on kuolevainen         (Johtopäätös)
Selitys: Ensimmäisessä premisissä tehdään yleistys kaikkien ihmisten kuolevaisuudesta. Toisessa premisissä esitetään väite, että Sokrates kuuluu ihmisten luokkaan. Näistä perusteista päätellään, että Sokrates, joka on ihminen, on myös kuolevainen. Johtopäätös ei lisää tietoamme, sillä kaikki siinä esitetty tieto sisältyy jo premisseihin.
Deduktiivisessa päättelyssä tosista premisseistä ei voi koskaan seurata epätotta johtopäätöstä. Deduktiivinen päättely ja rationalismi liitetään usein yhteen. Rationalismilla tarkoitetaan tietoteoreettista näkemystä, joka pitää tiedon lähteen pätevyyden ratkaisijana järkeä, ei kokemuspohjaista havainnointia.
Aiheesta muualla

Kuvia tai muita tiedostoja aiheesta Deduktiivinen päättely Wikimedia Commonsissa
Joensuu Wolves

| Joensuu Wolves> Seura |
| --- | --- |
Perustettu:  1985
Kotikenttä:  Koilispuiston tekonurmi
Kaupunki:  Joensuu
Miesten sarjataso:  III-divisioona
Naisten sarjataso:  I-divisioona
Värit:                
Mitalit
Infobox OKNimi-testi OK: 
Joensuun Amerikkalaisen Jalkapallon Kerho - Wolves r.y on vuonna 1985 perustettu, joensuulainen amerikkalaisen jalkapallon erikoisseura. Joukkue on ollut aktiivisena vuosina 1985–1995. Tällä hetkellä seuraan kuuluu miesten joukkue Wolves sekä naisten joukkue She-Wolves. Junioritoiminta on tarkoitus aloittaa uudelleen kaudella 2013. Edellisen kerran Joensuu Wolves juniorit osallistuivat kaudella 2011 B-junioreiden I-divisioonaan.
Historia > Perustaminen ja 1980-luku

Wolvesin ensimmäinen harjoituspeli pelattiin huhtikuussa 1986 Imatralla hiekkakentällä Imatran Flashiä vastaan ja kesällä 1986 Wolves osallistui ensimmäisen kerran II-divisioonaan. Seuraavana vuonna joukkue nousi I-divisioonaan ja pelasi siellä kaudet  1988 ja 1989.
Wolves osallistui myös alle 20-vuotiaiden juniorien ensimmäiseen SM-sarjaan. Joukkueessa oli myös muutamia pelaajia Imatran Flashista. Wolves saavutti sarjassa SM-hopeaa vuonna 1987.
Historia > 1990-luku

Wolves piti 1990-luvun alussa yhden välivuoden pelaajapulan vuoksi ja joutui luopumaan sarjapaikastaan I-divisioonassa. Välivuoden jälkeen joukkue kokoontui uudelleen ja Wolves palasi II-divisioonaan. Nousu I-divisioonaan oli pitkälti seuran ensimmäisen yhdysvaltalaisvalmentaja Luther Dobbinsin ansiota. Dobbinsin sopimus kesti yhden vuoden. Wolves teki uuden kahden vuoden sopimuksen suomalaiset sukujuuret omaavan yhdysvaltalaisvalmentaja Willard Tuomen kanssa. Näiden kahden valmentajan valmennusmetodit poikkesivat kuin yö ja päivä toisistaan. Paremmin leppoisana blues-miehenä mutta kovaa kuria pitävänä valmentajana tunnettu Jimmie Lawson valmensi kahden kesän ajan Wolvesia 1990-luvun puolivälissä.
Uusi Wolves ja 2000-luku

Joensuun Wolves toiminta käynnistyi jälleen vuonna 2009 Kouvola Indiansin entisen pelaajan Jari Ruususen ja hänen Kouvolan aikaisen joukkuetoverin Marko Kinnusen ryhdyttyä organisoimaan seuran osallistumista kansallisiin sarjoihin. Kinnunen, joka itsekin on aloittanut peliuransa Wolvesissa, on saanut toimintaan mukaan myös muita alkuperäisen Wolvesin henkilöitä.
Uusi Wolves ja 2000-luku > Kausi 2009

Joukkueessa oli n. 30 pelaajaa. Joukkueen valmennuksesta vastasi Suomessa yli kaksi vuotta asunut David Williams. Wolves osallistui syksyn 2009 aikana järjestettävään Suomen amerikkalaisen jalkapallon III-divisioonaan, jossa pelasivat myös Lahti Jets ja Jyväskylä Pirates. Myös Lieksa Legioona oli ilmoittautunut sarjaan mutta jättäytyi pois ennen turnausten alkua pelaajapulan vuoksi.
Ensimmäinen kausi Wolvesilla päättyi menestyksekkäästi, joukkue hävisi turnausmuotoisena pelatussa sarjassa ainoastaan yhden ottelun Jyväskylä Piratesille ja tällä seurauksella voittikin III-divisioonan.
Uusi Wolves ja 2000-luku > Kausi 2010

Kaudelle 2010, edellisenä vuonna menestyksekkäästi III-divisioonan voittanut, Wolves nousi II-divisioonaan joukkueen rungon pysyessä lähes samana. Sarjaan ilmoittautuikin alun perin 14 joukkuetta, joista Hyvinkää Falcons jätti sarjapaikkansa ennen kauden alkua. Lohkojako kuitenkin oli ennätetty tekemään ja näin Wolves pelasikin runkosarjan 6 joukkueen lohkossa johon kuului: Kuopio Steelers, Nokia Ghosthunters, Jyväskylä Pirates, Lahti Jets sekä Tampere Angels.
Runkosarjan lopullinen sijoitus lohkonsa 3. joka tiesi paikkaa puolivälierissä Lieto Oakmeniä vastaan. Lieto osoittautui kuitenkin liian kovaksi vastustajaksi ja jatkoi välieriin lopputuloksella 52-6.
Runkosarjan loppusijoitus: Lohkon 3. tuloksella 3-2
Uusi Wolves ja 2000-luku > Kausi 2011

Kaudelle 2011 joukkue ilmoittautui II-divisioonaan tavoitteenaan uusia edelliskauden pudotuspelipaikka. Tällä kertaa sarja jaettiin kolmeen lohkoon ja Wolvesin kanssa niinkutsutussa "Itä-lohkossa" pelasivat Hyvinkää Falcons, Jyväskylä Pirates, Tampere Saints (joka muutti nimensä Saintsiksi isäntäjoukkueen tiputtua Vaahteraliigasta) sekä uutena joukkueena II-divisioonaan lähtenyt Mikkeli Bouncers.
Kauden loppusijoitus: Lohkon 3. tuloksella 4-4
Uusi Wolves ja 2000-luku > Kausi 2012

Kausi 2012 oli käännekohta seuralle. Wolves ilmoittautui II-divisioonaan kolmatta kautta peräjälkeen ja sarjaan ilmoittautui 15 joukkuetta. Sarja jaettiin edelliskauden mukaisesti kolmeen lohkoon ja Joensuun kanssa samassa lohkossa olivat: Kuopio Steelers, Vaasa Vikings, Jyväskylä Pirates sekä Oulu Northern Lights II. Oulu kuitenkin suljettiin sarjasta luovutettuaan runkosarjassa kaksi ottelua.
Runkosarja pelattiin totuttuun tapaan kaksinkertaisena ja edellisten kausien tuloksiin ei joukkue enää kauden aikana pystynyt, joukkue onnistui kauden aikana tekemään pelaamalla ainoastaan yhden maalin ja joutui kaudella myös luovuttamaan yhden ottelun. Wolves jäikin lohkonsa viimeiseksi.
Kauden loppusijoitus: Lohko 4. tuloksella 0-6
Kauden jälkeen seura myös päätti olla osallistumatta ensi vuonna pelattavaan II-divisioonaan pelaajapulan sekä seuran taloustilanteen vuoksi.
Aiheesta muualla

Seuran kotisivut
Uutisotsikoissa Karjalaisessa (Arkistoitu – Internet Archive)
Uutisotsikoissa Alue-uutisissa[vanhentunut linkki]
Uutisotsikoissa Karjalan Heilissä
Uutisotsikoissa Karjalaisessa[vanhentunut linkki]
Uutisotsikoissa Karjalaisessa[vanhentunut linkki] Uutisotsikoissa Karjalaisessa]
Demokraattinen koulu

Demokraattinen koulu on koulu, jossa oppilaille on haluttu turvata mahdollisuus osallistua merkittävästi koulua koskevaan päätöksentekoon henkilökunnan kanssa tasavertaisina äänestäjinä ja päätöksentekijöinä. Vanhin demokraattinen koulu on Summerhill Englannissa, joka aloitti toimintansa vuonna 1921 Saksassa. Yhdysvalloissa on noin 30 demokraattista koulua. Niistä tunnetuimpia on Sudbury Valley School (Framingham, Massachusetts). Suomessa Keravalla on vuonna 2005 aloittanut toimintansa Feeniks-koulu, ja se on Suomen ensimmäinen demokraattinen koulu. Tampereellakin aloitettiin 2006, mutta koulu joutui lopettamaan rahoitusvaikeuksien takia toimittuaan muutaman kuukauden.
Syksyllä 2018 Turussa aloitti Turun Feeniks-koulu, joka on toistaiseksi Suomen ainoa toiminnassa oleva demokraattinen koulu.
Aiheesta muualla

What is Democratic Education? (European Democratic Education Community, EUDEC) (Arkistoitu – Internet Archive) (englanniksi) (eudec.org)
Feeniks-koulu
Summerhillin kotisivu (englanniksi)
Jalkapallon Afrikan-mestaruuskilpailut 2012

| Jalkapallon Afrikan-mestaruuskilpailut 2012 |
| --- | --- |

Joukkueet:  16 (yhdestä maanosasta)
Isäntämaa:   Gabon  Päiväntasaajan Guinea
Ajankohta:  21. tammikuuta – 12 helmikuuta 2012
Mitalistit:  
–  Kultaa:   Sambia
–  Hopeaa:   Norsunluurannikko
–  Pronssia:   Mali
Ottelut:  32
Maalit:  76 (2.45 ottelua kohti)
Yleisö:  456 332 (14,260 ottelua kohti)
Maalintekijä:   Manucho, 3 maalia  Houssine Kharja  Pierre-Emerick Aubameyang  Christopher Katongo  Emmanuel Mayuka  Didier Drogba  Cheick Diabaté
Paras pelaaja:   Christopher Katongo
28. jalkapallon Afrikan-mestaruuskilpailut pelattiin Gabonissa ja Päiväntasaajan Guineassa 21. tammikuuta – 12 helmikuuta 2012. Nigeria valittiin varaehdokkaaksi siltä varalta että Gabon ja Päiväntasaajan Guinea eivät kykenisi täyttämään CAF'in isännyysvaatimuksia. Loppuottelussa Sambian jalkapallomaajoukkue voitti ennakkosuosikki Norsunluurannikon jalkapallomaajoukkueen. Gabonin Librevillessä pelattu loppuottelu ratkesi vasta rangaistuspotkukisassa, jossa Sambia oli parempi maalein 8–7. Mestaruus oli Sambian ensimmäinen.
Karsinnat

Kisojen karsinnat alkavat 1. heinäkuuta 2010, joista kaksitoista maata isäntämaiden lisäksi pelasivat turnauksessa. Seuraavat karsinnat vuoden 2013 Afrikan kisoihin pidetään jo kisojen jälkeen, kun Afrikan jalkapalloliitto päätti aikaistaa vuoden 2014 kisoja, jotta ne eivät enää olisi samana vuonna MM-kisojen kanssa.
Karsinnat > Joukkueet

| Maa | AM-karsinta lohko | Paikan varmistus | Osallistumiskerrat | Paras sijoitus |
| --- | --- | --- | --- | --- |
|  Gabon | Isäntä | 29. heinäkuuta 2007 | 024 | Puolivälierä (1996) |
|  Päiväntasaajan Guinea | Isäntä | 25. heinäkuuta 2007 | 020 | Ensimmäiset kisat |
|  Botswana | Lohko K | 26. maaliskuuta 2011 | 020 | Ensimmäiset kisat |
|  Norsunluurannikko | Lohko H | 5. kesäkuuta 2011 | 0218 | Mestaruus (1992) |
|  Senegal | Lohko E | 3. syyskuuta 2011 | 0211 | Hopea (2002) |
|  Burkina Faso | Lohko F | 3. syyskuuta 2011 | 027 | 4. sija (1998) |
|  Mali | Lohko A | 8. lokakuuta 2011 | 026 | Hopea (1972) |
|  Guinea | Lohko B | 8. lokakuuta 2011 | 029 | Hopea (1976) |
|  Sambia | Lohko C | 8. lokakuuta 2011 | 0214 | Hopea (1974 & 1994) |
|  Niger | Lohko G | 8. lokakuuta 2011 | 020 | Ensimmäiset kisat |
|  Ghana | Lohko I | 8. lokakuuta 2011 | 0217 | Mestaruus (1963, 1965, 1978, 1982) |
|  Angola | Lohko J | 8. lokakuuta 2011 | 025 | Puolivälierä (2008, 2010) |
|  Tunisia | Lohko K | 8. lokakuuta 2011 | 0214 | Mestaruus (2004) |
|  Libya | Paras lohkon toinen | 8. lokakuuta 2011 | 022 | Hopea (1982) |
|  Marokko | Lohko D | 9. lokakuuta 2011 | 0213 | Mestaruus (1976) |
|  Sudan | Paras lohkon toinen | 9. lokakuuta 2011 | 027 | Mestaruus (1970) |
Pelipaikat

Turnauksen ottelut pelataan neljässä eri kaupungissa.
| Kaupunki | Stadion | Kapasiteetti |
| --- | --- | --- |
|  Libreville | Stade d'Angondjé | 45 000 |
|  Franceville | Stade de Franceville | 40 000 |
|  Bata | Estadio de Bata | 40 000 |
|  Malabo | Nuevo Estadio de Malabo | 15 250 |
Erotuomarit

| --- | --- |
  Eddy Maillet   Rajindraparsad Seechurn   Khalid Abdel Rahman   Daniel Bennett   Mohamed Benouza   Djamel Haimoudi   Neant Alioum   Noumandiez Doue   Gehad Grisha :   Eric Otogo-Castane   Bakary Papa Gassama   Hamada Nampiandraza   Koman Coulibaly   Ali Lemghaifry   Bouchaib el-Ahrach   Badara Diatta   Slim Jedidi   Janny Sikazwe
Lohkoarvonta

Lohkoarvonta suoritettiin 29. lokakuuta 2011 Malabossa, Päiväntasaaja Guineassa. Kuusitoista maata jaettiin neljään koriin, joista ensimmäisessä korissa oli neljä parasta maata. Gabon ja Päiväntasaaja Guinea olivat ensimmäisessä arvontakorissa isäntämaina. Loput neljätoista maata sijoitettiin niiden kolmen edellisten Afrikan-mestaruuskilpailujen tilastojen mukaan.
| Kori 1 | Kori 2 | Kori 3 | Kori 4 |
| --- | --- | --- | --- |
|  Päiväntasaajan Guinea  Gabon  Ghana  Norsunluurannikko |  Angola  Tunisia  Sambia  Guinea |  Mali  Senegal  Marokko  Burkina Faso |  Sudan  Libya  Botswana  Niger |
Alkulohkot > Lohko A

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Sambia | 3 | 2 | 1 | 0 | 5 | 3 | +2 | 7 |
|  Päiväntasaajan Guinea | 3 | 2 | 0 | 1 | 3 | 2 | +1 | 6 |
|  Libya | 3 | 1 | 1 | 1 | 4 | 4 | 0 | 4 |
|  Senegal | 3 | 0 | 0 | 3 | 3 | 6 | –3 | 0 |
Alkulohkot > Lohko B

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Norsunluurannikko | 3 | 3 | 0 | 0 | 5 | 0 | +5 | 9 |
|  Sudan | 3 | 1 | 1 | 1 | 4 | 3 | +1 | 4 |
|  Angola | 3 | 1 | 1 | 1 | 4 | 5 | –1 | 4 |
|  Burkina Faso | 3 | 0 | 0 | 3 | 2 | 6 | –4 | 0 |
Alkulohkot > Lohko C

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Gabon | 3 | 3 | 0 | 0 | 6 | 2 | +4 | 9 |
|  Tunisia | 3 | 2 | 0 | 1 | 4 | 3 | +1 | 6 |
|  Marokko | 3 | 1 | 0 | 2 | 4 | 5 | –1 | 3 |
|  Niger | 3 | 0 | 0 | 3 | 1 | 5 | –4 | 0 |
Alkulohkot > Lohko D

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Ghana | 3 | 2 | 1 | 0 | 4 | 1 | +3 | 7 |
|  Mali | 3 | 2 | 0 | 1 | 3 | 3 | 0 | 6 |
|  Guinea | 3 | 1 | 1 | 1 | 7 | 3 | +4 | 4 |
|  Botswana | 3 | 0 | 0 | 3 | 2 | 9 | –7 | 0 |
Maalintekijät

| 0 | 1 | 2 |
| --- | --- | --- |
|  3 maalia:  Manucho   Houssine Kharja   Pierre-Emerick Aubameyang   Christopher Katongo   Emmanuel Mayuka   Didier Drogba   Cheick Diabaté 2 maalia:  Ahmed Saad Osman   Ihaab Boussefi   Mohamed Ahmed Bashir   Mudather el-Tahir   Youssef Msakni   Sadio Diallo   Abdoul Camara   John Mensah   André Ayew  |  1 maali:  Javier Balboa   Randy   Kily Álvarez   Rainford Kalaba   Stophira Sunzu   James Chamanga   Dame N'Doye   Moussa Sow   Deme N'Diaye   Salomon Kalou   Emmanuel Eboué   Wilfried Bony   Yaya Touré   Gervinho   Mateus   Alain Traoré   Moumouni Dagano   Stéphane N'Guéma  |   Daniel Cousin   Bruno Ecuele Manga   Eric Mouloungui   Khaled Korbi   Issam Jemâa   Saber Khlifa   Asamoah Gyan   Emmanuel Agyemang-Badu   Bakaye Traoré   Garra Dembélé   Seydou Keita   William Ngounou   Dipsy Selolwane   Mogakolodi Ngele   Ibrahima Traoré   Mamadou Bah   Naby Soumah   Younès Belhanda  |
Tilastoja > Joukkuekohtaiset

| Ennätys | Valtio | Tulos |
| --- | --- | --- |
| Eniten maaleja |  Norsunluurannikko,  Sambia | 9 |
| Vähiten maaleja |  Niger | 1 |
| Eniten päästettyjä maaleja |  Botswana | 9 |
| Vähiten päästettyjä maaleja |  Norsunluurannikko | 0 |
| Eniten maaleja yhdessä ottelussa |  Guinea | 6 |
| Runsasmaalisin ottelu |  Botswana –  Guinea | 7 (1–6) |
| Eniten maaleja lohkossa | Lohko D:  Ghana,  Mali,  Guinea ja  Botswana | 16 |
| Vähiten maaleja lohkossa | Lohko A, B ja C | 15 |
| Punaisia kortteja saaneet joukkueet |  Ghana* | 3 |
* = pudotuspeleissä
Aiheesta muualla

Kuvia tai muita tiedostoja aiheesta Jalkapallon Afrikan-mestaruuskilpailut 2012 Wikimedia Commonsissa
Jalkapallon Afrikan-mestaruuskilpailut
Sudan 1957
Egypti 1959
Etiopia 1962
Ghana 1963
Tunisia 1965
Etiopia 1968
Sudan 1970
Kamerun 1972
Egypti 1974
Etiopia 1976
Ghana 1978
Nigeria 1980
Libya 1982
Norsunluurannikko 1984
Egypti 1986
Marokko 1988
Algeria 1990
Senegal 1992
Tunisia 1994
Etelä-Afrikka 1996
Burkina Faso 1998
Ghana ja Nigeria 2000
Mali 2002
Tunisia 2004
Egypti 2006
Ghana 2008
Angola 2010
Gabon ja Päiväntasaajan Guinea 2012
Etelä-Afrikka 2013
Päiväntasaajan Guinea 2015
Gabon 2017
Egypti 2019
Kamerun 2021
Norsunluurannikko 2023
Marokko 2025
Kenia/Tanzania/Uganda 2027
József Kiss

| József Kiss |
| --- | --- |
 József Kiss 1910.
Henkilötiedot
Syntynyt: 1843
Kuollut: 1921 (77–78 vuotta)
Kansalaisuus:  Unkari
Ammatti:  runoilija
Kirjailija
Salanimi: Rudolf Szentesi ja Ádám Géza 
Äidinkieli: unkari
Tuotannon kieli: unkari
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
József Kiss (1843–1921) oli unkarilainen runoilija. Toimittuaan muutamia vuosia Temesvárin juutalaisen seurakunnan notariuksena hän siirtyi 1882 Budapestiin. Kissin ensimmäinen runokokoelma Zsidó dalok (1868) ei herättänyt erityistä huomiota, mutta "Simon Judit" -nimisen balladin (1875) ansiosta hänestä tuli yhdellä iskulla tunnettu kautta maan. Balladi- ja romanssirunoilijana Kiss olikin aikanaan Unkarin parhaimpia. Kissin runokokoelmia ovat muun muassa Runoja (1876) ja Uusia runoja (1891). Hän oli vuodesta 1890 A hét ('Viikko') -nimisen kaunokirjallisen viikkolehden toimittaja.
Kissin suomennettuja runoja on antologiassa Unkarin lyyra.
Suomennettuja runoja

Hauta
Oi, miksi näin myöhään
Ruhtinas Potemkin
Aiheesta muualla

Kuvia tai muita tiedostoja aiheesta József Kiss Wikimedia Commonsissa
DeeDee Trotter

| Mitalit | Mitalit | Mitalit |  |
| --- | --- | --- | --- |
|  DeeDee Trotter |  DeeDee Trotter |  DeeDee Trotter |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 4 × 400 m |  |
|  Kultaa | Lontoo 2012 | 4 × 400 m |  |
|  Pronssia | Lontoo 2012 | 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Osaka 2007 | 4 × 400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Doha 2010 | 4 × 400 m |  |
De'Hashia Tonnek ”DeeDee” Trotter (s. 8. joulukuuta 1982, Decatur, Georgia) on yhdysvaltalainen 400 metrin juoksija.
Trotter juoksi vuonna 2003 toiseksi NCAA-finaalissa ja kolmanneksi Yhdysvaltain-mestaruuskilpailuissa. Pan-Amerikan kisoissa hän juoksi ankkuriosuuden Yhdysvaltain kultajoukkueessa 4 × 400 metrin viestissä. Hän osallistui Pariisin MM-kisoihin, joissa karsiutui välierissä ajalla 51,68. Hän sai pitkän viestin kultamitalin juostuaan matkan alkuerissä. Seuraavana vuonna hän voitti NCAA-mestaruuden ja sijoittui Yhdysvaltain olympiakarsinnoissa kolmanneksi. Ateenan olympialaisissa Trotter sijoittui henkilökohtaisessa kilpailussa viidenneksi ajalla 50,00, mutta oli mukana voittamassa olympiakultaa 4 × 400 metrin viestijuoksussa. Kauden lopussa hän juoksi IAAF:n yleisurheilufinaalissa kolmanneksi.
Trotter voitti 2005 maansa sisäratojen mestaruuden 400 metrillä ja sijoittui ulkoratojen mestaruuskilpailuissa toiseksi. Hän sijoittui Helsingin MM-kisoissa viidenneksi ja kauden lopussa IAAF:n yleisurheilufinaalissa kolmanneksi. Seuraavana vuonna hän juoksi IAAF:n yleisurheilufinaalissa neljänneksi ja oli mukana Yhdysvaltain toiseksi sijoittuneessa viestijoukkueessa yleisurheilun maailmancupissa. Yhdysvaltain mestaruuskilpailuissa hän sai 400 metrillä hopeaa.
Trotter voitti vuonna 2007 maansa 400 metrin mestaruuden sekä sisä- että ulkoradoilla. Osakan MM-kilpailuissa 2007 hän sijoittui 400 metrillä viidenneksi ja oli voittamassa kultamitalia 4 × 400 metrin viestissä. Seuraavana vuonna hän sijoittui kolmanneksi Yhdysvaltojen olympiakarsintojen 400 metrillä. Pekingin olympialaisissa hän karsiutui välierissä. Dohan sisäratojen MM-kisoissa 2010 hän voitti kultaa 4×400 metrin viestissä. 400 metrin kilpailussa hän karsiutui välierissä.
Trotter sijoittui 2012 maansa olympiakarsinnoissa toiseksi. Hän saavutti Lontoon olympialaisissa pronssia 400 metrillä ajalla 49,72 ja juoksi avausosuuden kultaa voittaneessa Yhdysvaltojen joukkueessa 4 × 400 metrin viestissä.
Trotter opiskelee Tennesseen yliopistossa rikosoikeutta.
Henkilökohtaiset ennätykset

100 metrin juoksu: 11,65 (2002)
200 metrin juoksu: 23,03 (2013)
400 metrin juoksu: 49,64 (2007)
Deternin taistelu

Deternin taistelu oli 27. syyskuuta 1426 käyty taistelu Itä-Friisiassa valtaa pitävän eliitin ja kapinoivinen talonpoikien välillä. Talonpoikaisarmeija löi taistelussa aluetta hallinneen Ocko II tom Brokin armeijan, mikä käynnisti laajemman kapinan tom Brokia vastaan.
Ocko II tom Brok oli pyytänyt apua häntä vastaan nousseen kapinan kukistamiseen Oldenburgilta, Hoyalta, Diepholzilta, Tecklenburgilta ja Bremeniltä, joiden joukot saapuivat piirittämään Deternin kaupunkia 25. syyskuuta. Kahden päivän piirityksen jälkeen Focko Ukenan ja Sibet von Rüstringenin johtama talonpoikaisarmeija löi piirittävät joukot. Diepholzin kreivi kaatui taistelussa ja Bremenin arkkipiispa jäi kapinallisten vangiksi.
Diedriryhmä

Diedriryhmä on säännöllisen monikulmion symmetriaryhmä. Diedriryhmän kukin alkio on jokin sellainen tason kierto, peilaus tai kierron ja peilauksen yhdistelmä, joka kuvaa kyseisen monikulmion takaisin itselleen. Kun monikulmiossa on n sivua, on sen diedriryhmässä 2n alkiota ja sitä merkitään  D_{n}.
Esimerkiksi kahdeksankulmion diedriryhmässä on 16 erilaista kuvausta, joiden vaikutukset 8-kulmaiseen STOP-merkkiin näkyvät seuraavassa kuvassa. Ylärivissä merkkiä on kierretty vastapäivään 45 astetta kerrallaan. Alarivissä merkki on ensin peilattu vaaka-akselin suhteen ja sitten kierretty vastapäivään.
Diedriryhmä ei ole vaihdannainen (kun  n>2). Esimerkiksi kierto 90 astetta vastapäivään ja sen jälkeen peilaus vaaka-akselin suhteen tuottaa eri tuloksen kuin jos samat operaatiot tehdään eri järjestyksessä (ensin peilaus ja sitten kierto).
Dagfinn Vårvik

| Dagfinn Vårvik> Keskustapuolueen puheenjohtaja |
| --- | --- |
 1973–1977  
Edeltäjä:  John Austrheim
Seuraaja:  Gunnar Stålsett
Norjan ulkoministeri
 Korvaldin hallitus 18. lokakuuta 1972 – 16. lokakuuta 1973  
Edeltäjä:  Andreas Cappelen
Seuraaja:  Knut Frydenlund
Norjan palkka- ja hintaministeri
 Bortenin hallitus 12. lokakuuta 1965 – 17. maaliskuuta 1971  
Edeltäjä:  Idar Norstrand
Seuraaja:  Olav Gjærevoll
Norjan valtiovarainministeri
 Lyngin hallitus 28. elokuuta 1963 – 25. syyskuuta 1963  
Edeltäjä:  Andreas Cappelen
Seuraaja:  Andreas Cappelen
Henkilötiedot
Syntynyt: 8. kesäkuuta 1924 Leinstrand, Norja
Kuollut: 25. maaliskuuta 2018 (93 vuotta)
Ammatti:  toimittaja, poliitikko
Tiedot
Puolue:  Keskustapuolue
Dagfinn Vårvik (8. kesäkuuta 1924 Leinstrand – 25. maaliskuuta 2018) oli norjalainen toimittaja ja keskustapoliitikko. Hän oli puolueensa puheenjohtaja 1973–1977. Vuonna 1963 hän toimi lyhyesti Norjan valtiovarainministerinä, 1965–1971 palkka- ja hintaministerinä sekä 1972–1973 ulkoministerinä.
Aiheesta muualla

Dagfinn Vårvik Norjan suurkäräjien verkkosivuilla (norjaksi)
| 0 | 1 | 2 | 3 |
| --- | --- | --- | --- |
|  | Edeltäjä: John Austrheim | Keskustapuolueen puheenjohtaja 1973–1977 | Seuraaja: Gunnar Stålsett |